<classify> Kocha huyo aliyeipa ubingwa wa 25 Yanga msimu uliopita, alisema pamoja na sare ya 2-2 na Mwadui, lakini wamepanga kuongeza umakini na kuhakikisha wanashinda mechi zao zinazofuata ili waweze kurudi kwenye nafasi yao ya uongozi wa ligi.Alisema pamoja na wachezaji wake kuzembea kidogo kwenye mchezo uliopita, lakini timu nyingi zimekuwa zikiwakamia kitu ambacho kimekuwa kigumu kwao kucheza kwa kiwango cha juu na kupata ushindi wa mabao mengi.Alisema ana imani na uwezo wa kila mchezaji aliyepo kwenye kikosi chake na hicho ndicho kinachompa jeuri ya kuamini timu hiyo itamalizika duru la kwanza ikiongoza ligi hiyo. Yanga hii ina tofauti kubwa na ile ya msimu uliopita, ndiyo sababu nikawa na uhakika wa kurudi kwenye nafasi yetu ya uongozi wa ligi, lakini hata kutetea ubingwa wetu msimu huu ,alisema.  <topic>: MICHEZO 